
ประกาศองค์การบริหารส่วนตำบลป่าพะยอม
เรื่อง  การตั้งสำนักงานทะเบียนพาณิชย์องค์การบริหารส่วนตำบลป่าพะยอม
                                                                   ………………………


ด้วยองค์การบริหารส่วนตำบลป่าพะยอมได้รับการถ่ายโอนภารกิจงานจดทะเบียนพาณิชย์จากองค์การบริหารส่วนจังหวัดพัทลุง  ซึ่งมีอำนาจหน้าที่จดทะเบียนพาณิชย์  ตามพระราชบัญญัติทะเบียนพาณิชย์ พ.ศ. ๒๔๙๙  ภายในเขตพื้นที่ตำบลป่าพะยอม


อาศัยอำนาจตามความในมาตรา ๓๙ และ ๔๐  แห่งพระราชบัญญัติองค์การบริหารส่วนตำบลและประกาศกระทรวงพาณิชย์  เรื่อง การตั้งสำนักงานทะเบียนพาณิชย์  การแต่งตั้งพนักงานเจ้าหน้าที่และนายทะเบียนพาณิชย์ (ฉบับที่ ๑๐) พ.ศ. ๒๕๔๖  ข้อ ๖  นายกองค์การบริหารส่วนตำบลป่าพะยอมออกประกาศไว้ดังต่อไปนี้


ข้อ ๑ ประกาศนี้เรียกว่า”ประกาศองค์การบริหารส่วนตำบลป่าพะยอม เรื่อง การตั้งสำนักงานทะเบียนพาณิชย์องค์การบริหารส่วนตำบลป่าพะยอม”



ข้อ ๒ ประกาศนี้ให้ใช้บังคับตั้งแต่วันที่ ๑ มกราคม ๒๕๕๔  เป็นต้นไป


ข้อ ๓ บรรดาคำสั่งหรือประกาศอื่นใดในส่วนที่กำหนดไว้แล้วในประกาศฉบับนี้  ซึ่งขัดหรือแย้งกับประกาศฉบับนี้ให้ใช้ประกาศฉบับนี้แทน


ข้อ ๔ ให้ผู้ประกอบพาณิชยกิจดังต่อไปนี้  ในพื้นที่ตำบลป่าพะยอมต้องยื่นคำขอจดทะเบียนพาณิชย์  ณ สำนักงานทะเบียนพาณิชย์องค์การบริหารส่วนตำบลป่าพะยอม  ที่ผู้ประกอบพาณิชยกิจมีสำนักงานตั้งอยู่ คือ
(1) การทำโรงสีข้าวและการทำโรงเลื่อยที่ใช้เครื่องจักรกล
(2) การขายสินค้าไม่ว่าอย่างใด ๆ  อย่างเดียวหรือหลายอย่างก็ตามคิดรวมทั้งสิ้นในวันหนึ่ง  วันใดขายได้เป็นเงินตั้งแต่ ๒๐ บาท ขึ้นไป  หรือมีสินค้าดังกล่าวไว้เพื่อขายมีค่ารวมทั้งสิ้นเป็นเงินตั้งแต่ ๕๐๐ บาท ขึ้นไป
(3) การเป็นนายหน้าหรือตัวแทนค้าต่าง  ซึ่งทำการเกี่ยวกับสินค้าไม่ว่าอย่างใด ๆ อย่างเดียวหรือหลายอย่างก็ตามและสินค้านั้นมีค่ารวมทั้งสิ้นในวันหนึ่งวันใดเป็นเงินตั้งแต่ ๒๐ บาท ขึ้นไป
(4) การประกอบหัตกรรมหรือการอุตสาหกรรมไม่ว่าอย่างใด ๆ อย่างเดียวหรือหลายอย่างก็ตามและขายสินค้าที่ผลิตได้มีค่ารวมทั้งสิ้นในวันหนึ่งวันใดเป็นเงินตั้งแต่ ๒๐ บาท ขึ้นไป หรือในวันหนึ่งวันใดมีสินค้าที่ผลิตได้มีค่ารวมทั้งสิ้นเป็นเงินตั้งแต่ ๕๐๐ บาท ขึ้นไป
                                                                                                        / (๕) การขนส่ง..............
-๒-
(5) การขนส่งทางทะเล การขนส่งโดยเรือกลไฟหรือเรือยนต์ประจำทาง  การขนส่งโดยรถไฟ    
       การขนส่งโดยรถราง  การขนส่งโดยรถยนต์ประจำทาง  การขายทอดตลาด  การรับซื้อขาย     
       ที่ดิน  การให้กู้ยืมเงิน  การรับแลกเปลี่ยนหรือขายเงินตราต่างประเทศ  การซื้อขายตั๋วเงิน    
       การธนาคาร  การโพยก๊วนและการทำโรงแรม

ประกาศ  ณ  วันที่  ๓๐  ธันวาคม  พ.ศ.  ๒๕๕๓

(นายสนิท   คงแก้ว)
ปลัดองค์การบริหารส่วนตำบล  ปฏิบัติหน้าที่
นายกองค์การบริหารส่วนตำบลป่าพะยอม
